cyanic-selkie/wikianc huggingface dataset:
שן קואו
מהישגיו ועיסוקיו
הוא כתב מספר ספרים נוספים מלבד מ"מאמרים מבריכת החלומות", אך אלו לא שרדו. עבודותיו הכתובות כללו שני אטלסים גאוגרפיים, חיבור על מוזיקה עם הרמוניה מתמטית, ניהול ממשלה, אסטרונומיה מתמטית, מכשירים אסטרונומים, טקטיקות הגנה צבאיות וטקטיקות ביצורים, ציור, תה, רפואה ושירה. חלק משיריו התפרסמו אחרי מותו בכתבים אחרים. סינולוגים רבים שיבחו את עבודתו והישגיו, בהם ג'וזף נידהם ונתן סיבין, שהשווה אותו למלומדים כמו סו סונג, גוטפריד לייבניץ ומיקהיל לומונוסוב.
אף על פי שעיקר עיסוקו היה בתחומים טכניים ומדעיים, היה לשן גם עניין בחיזוי עתידות והעל טבעי. בנושא זה בולט תיאור שלו על עב"ם, שנכתב מנקודת מבט של עד. בפילוסופיה הוא כתב ביאורים והערות לטקסטים דאואיסטים וקונפוציאניסטים.
פירוט הישגיו
לשן הישגים רבים המתפרשים על מגוון רחב של תחומים. בין השאר, שן יצר מפת תבליט כשהאטלס הגדול ביותר של שן כלל עשרים ושלוש מפות של סין ואזורים זרים. שן אף יצר מפת תבליט תלת-ממדית בעזרת שימוש בעץ, דבק חיטה, נסורת, ושעוות דבורים.
בתחום הרוקחות כתיבתו של שן הרחיבה על הקשיים באבחון הולם של מחלות ובעיות וטיפול בהן כמו גם על הקשיים בבחירה, הכנה והשגחה הולמת על סמים. שן הדגיש את החשיבות הרבה של ההיבט הבלשני והדיוק הבלשני בהכנה, שימוש והפקה של עשבים שונים בעלי תכונות רפואיות. למשל, חשיבות החודש שבו צריכים לאסוף את העשבים מהשדה, זמני הפריחה המדויקים של העשבים, באיזה חלקים של העשב צריכים להשתמש בריפוי. לעשבים שגודלו בגינה הוא כתב על זמני שתילת העשב, דישון העשב ועניינים אחרים של גננות. בתחומי הבוטניקה, זואולוגיה ומינרלוגיה, שן כתב ותיעד באופן מסודר מאות סוגי צמחים, יבולים חקלאיים, צמחייה נדירה וחריגה, חיות ומינרלים שמוצאם בסין. כך למשל כתב שהמינרל אורפימנט ממשפחת הזרניך יכול לשמש למחיקה מהירה של שגיאות כתיב על נייר.
בתחום ההנדסה האזרחית, כתביו של שן הם המקור היחיד לתאריך שבו המבדוק היבש היה בשימוש לראשונה בסין. דרך כתביו של שן נודע כי בזמן שלטונו של שי נינג (1068–1077) פקיד בחצר המלוכה בשם חואנג חוואישין הגה תוכנית לתיקון סירות באורך 200 רגל שהיו בנות מאה. למעשה, חואנג חוואישין היה הראשון שהגה מבדוק יבש לשם השארת סירות מחוץ למים. הסירות הללו היו מונחות במחסן על סיפון הסגור בגג כדי להגן עליהם מבליית מזג האוויר. שן כתב גם על היעילות של ההמצאה החדשה וטען שהיא חוסכת עבודה של 500 עובדים שנתיים, עולה במחיר שנתי של 1,250,000 מטבעות, ומגדיל את הגודל המקסימלי של הסירות שבנויות ממשקל של 21 טונות / 1000 קילוגרם ל-113 טונות / 115000 קילוגרם.
בזכות האזכורים והציטוטים של שן את הארכיטקט יו האו עבודותיו של זה שרדו עד היום. יו עיצב פגודה מפורסמת מעץ שנשרפה ב-1044 והוחלפה ב-1049 בפגודה מלבנים ("פגודת המתכת") בעלת גובה זהה אך לא מעיצובו של יו. הציטוטים של שן מספרו של יו "מדריך לעבודה עם קורות" (木經; Mujing) מראים שכבר במאה ה-10 לספירה הייתה בסין מערכת מדורגת לבניית יחידות בקנה מידה. שן ציין שהמערכת הפכה ליותר מדויקת בזמנו ועם זאת אף אחד לא היה יכול לעשות כזאת עבודה מוצלחת. אולם, שן לא צפה את מערכת יחידת קנה המידה החדשה של המלומד לי ג'יה שהייתה מסובכת ומתוחכמת יותר מהמערכת הקודמת.
בתחום האנטומיה, שן הפריך את התאוריה הסינית המקובלת דאז שבגרון נמצאים שלושה בתי בליעה בכותבו "כשמוצק ונוזל מתערבבים ביחד, כיצד ייתכן שהם מסווגים את עצמם לשני ערוצים בגרון". שן סבר שבית הקול מהווה התחלה של מערכת שמפיצה צ'י מהאוויר לכל הגוף, והוושט הוא צינור פשוט המעביר מזון לקיבה. בנוסף, שן העריך מחדש ותיקן ממצאים והסקת מסקנות מניתוח שנעשה על עוברי חוק שהוצאו להורג ב-1045. גרסתו של שן אומתה והתקבלה במאה ה-12. לפי גרסה זו לגרון היו שני בתי בליעה ולא שלוש.
שן תיעד בדקדוק ואריכות את שלמד בזמן שעבד עבור אוצרות המדינה, כמו בעיות שנוצרו בעת חישוב מס קרקעות, או מטבע חוץ, מטרולוגיה ועוד. הוא חישב את כמות פני השטח המספיקה לביצורי קרב בתחום האסטרטגיה הצבאית וגם את עמידות מערכת ההספקה של הקמפיין הצבאי הארוך ביותר האפשרי, בהתחשב בנשאי האספקה שמביאים אוכל לעצמם ולחיילים האחרים. שן גם כתב על יי שינג, נזיר בודהיסטי שהמציא מערכת פינוי מקודמת לגלובוס שמראה גרמי שמים שמופעל באמצעות מים. על ידי כך שהשתמש בתמורות שן תיאר את מספר המהלכים הסידוריים האפשריים של יי שינג במשחק הגו. שן חישב את המספר האפשרי של המהלכים כשהוא משתמש בכמות המגיעה ל-5 קבוצות ו-25 כלי משחק, מה שנתן תוצאה של 847,288,609,443 במספר.
שן השתמש גם בסוג עתיק של מצלמה ומראת שרפה כמו שמוהיסטים עשו לפניו במאה הרביעית לפניה"ס (אם כי המדען המוסלמי העיראקי איבן אל-היית'ם היה הראשון להתנסות במכשיר הקמרה אובסקורה). שן היה הראשון לגלות מידות כמותיות וגאומטריות לקמרה אובסקורה, כמה עשורים בלבד אחרי מות אל היית'ם. שן גם דיווח אודות המוקד (אופטיקה) וציין שהתמונה במראה קעורה היא הפוכה. למרות כל זאת שן אף פעם לא סבר שהוא היה הראשון להתנסות בקמרה אוסקורה ובכתביו מרמז שדוואן צ'נגשה כתב על כך בחיבורו "פירורים שונים מיויאנג" בזמן שושלת טאנג שם הוא מזכיר תמונה הפוכה של פגודה ליד חוף ים.
המרדי גרא ההומו-לסבי של סידני
המרדי גרא ההומו-לסבי של סידני (באנגלית: Sydney Gay and Lesbian Mardi Gras, נקרא בעברית גם פסטיבל הגאווה של סידני ומרדי גרא בסידני) הוא פסטיבל בן מספר שבועות המתקיים בסידני, ניו סאות' ויילס בין פברואר למרץ מדי שנה. האירוע המרכזי של הפסטיבל הוא מצעד גאווה. לרוב מכונה הפסטיבל בקיצור מרדי גרא. פרט למצעד המתקיים מסורתית במהלך סוף השבוע, מתקיימות בעיר מסיבות ואירועים נלווים במשך השבוע הקודם והעוקב למצעד, ומושכים קהל משתתפים נרחב. מצעד המרדי גרא נחשב למצעד הגאווה הגדול בעולם.
המצעד מתקיים מדי שנה החל משנת 1978 ועד היום. בשלוש השנים הראשונות להיווסדו התקיים המצעד בחורף (יוני), אך החל מ-1981 הוא הועבר לסוף הקיץ, בין פברואר למרץ, כחודש לפני חג הפסחא. בעקבות תאריך זה הוא זכה לשם מרדי גרא, והתקיים בסמוך לקרנבלים נוצריים החוגגים את הימים שלפני התענית. אף על פי שהוא קרוי על שם חג דתי, אין למרדי גרא זיקה נוצרית: הוא אינו מתקיים ביום שלישי שלפני יום רביעי של האפר, והחוגגים לא מתחילים לאחריו צום בן 40 יום.
היסטוריה
המרדי גרא הראשון התקיים ב-24 ביוני 1978, כמצעד מחאה שבא בתגובה למהומות סטונוול. מארגני המצעד השיגו אישור מהעירייה, אך זה בוטל והמשטרה נשלחה לפזר את המצעד. 53 מהצועדים נעצרו בהאשמות שונות, רובן המוחלט לא הגיעו לכדי העמדה לדין. עם זאת, הסידני מורנינג הראלד דיווח במפורט את שמות העצורים והמשתתפים, דבר שגרם לאאוטינג של חלק מן המשתתפים במצעד. היות שהומוסקסואליות נחשבה כעבירה לפי נוסח החוק בניו סאות' ויילס עד 1984, הוצאתם מהארון של המשתתפים גררה במקרים מסוימים את פיטוריהם.
שן קואו
פירוט הישגיו
בתחום הארכאולוגיה, בעוד שבני זמנו של שן היו מעוניינים בתחומי העתיקות והארכאולוגיה מטעמי החייאת פולחנים קונפוציאניים, שן התעניין בדרך שבה חפצים עתיקים יוצרו ומה היה התפקיד שלהם על סמך עדויות מהימנות ואמפיריות. שן ביקר רבים מעמיתיו ששחזרו פולחנים על סמך דמיון ולא באמצעות עדויות קודמות ומוחשיות. כמו כן שן סלד מהגישה של עמיתיו שהתייחסו על עתיקות כמעשי ידיהם של החכמים הקדמונים של סין ויחסו אותם למעמד אצולה עתיק וקדמון של חכמים, במקום זאת שן יחס אותם למעמד הפועל ולאמנים ובעלי המלאכה של תקופות קודמות. יש הסוברים ששן העדיף יחס בינתחומי לארכאולוגיה וכך גם עבד.
המרדי גרא ההומו-לסבי של סידני
היסטוריה
בשנת 1981 הועבר המצעד לחודש פברואר, ונקרא לראשונה בשם המרדי גרא ההומוסקסואלי של סידני (Sydney Gay Mardi Gras). בשנת 1988 שוב שונה שמו, ל-המרדי גרא ההומו-לסבי של סידני (Sydney Gay and Lesbian Mardi Gras), שם בו נקרא המצעד גם כיום. המצעד, המסיבה והפסטיבל מאורגנים כעת על ידי עמותת New Mardi Gras, המייצגת מספר ארגוני להט"ב בניו סאות' ויילס.
שן קואו
פירוט הישגיו
כששן עבד בלשכה לאסטרונומיה, התעניינותו בארכאולוגיה וחפצי עבר הובילו אותו לבניה מחדש של אצטרולב מכתבים קיימים ומכתבים עתיקים יותר שיכלו לסייע במתן מידע נוסף. שן השתמש במראות עתיקות בזמן שערך את הניסויים האופטיים שלו. שן למד כלי נשק עתיקים ותיאר את הכוונות של קשתות עתיקות ואת שיטות חישול החרבות העתיקות שהיו בעלות להבים ניידים שבלהב עצמו העורק האמצעי חושל מברזל מעובד ופלדת פחם נמוכה ועם זאת בעלות שני קצוות של פלדת פחם גבוהה. בעזרת הידע של שן במוזיקה הוא הציע למכשיר לעצירת פעמות עתיק על ידי שימוש בידית חלולה. כמו כן הוא גם בחן תבליט של קבר עתיק של דזואויי והצהיר שהתבליטים מתארים באופן אובייקטיבי את סגנון הלבוש של שושלת האן.
אחרי ששן חפר החוצה חץ וקשת מבית-גינה בהאיצ'ואו, ג'יאנגסו, הוא גילה שמכשיר התיל הצלוב שמשמש להתאמה של חוט הקשט וממוקם באופן מדוד על קנה הקשת יכול גם לשמש לחישוב גובה של הר מרחוק באותו אופן שבו מתמטיקאים השתמשו במשולשים בעלי זווית ימנית כדי לחשב גובה. הסינולוג ג'וזף נידהאם סבר ששן גילה את מטה יעקב, מכשיר שלא נודע קודם לגילויו של המתמטיקאי הפרובנסאי היהודי לוי בן גרשון. שן כתב שכשמסתכלים על כל ההר המרחק במכשיר נראה גדול, אבל כשמסתכלים רק על החלק הצדדי של ההר המרחק נראה קטן וזאת בגלל חתיכה מצליבה קטנה של מטה יעקב שצריכים לדחוף בכיוון מנוגד לעין המתבונן וההתחלה של המדידה מתחילה בכיוון המנוגד לעינו של המתבונן. מכאן שן הבין שאם מניחים קשת על המכשיר ומסתכלים מעבר לסוף שלה, המידה של ההר יכולה להימדד והגובה שלו נהיה בר חישוב.
בתחום הגאולוגיה, לשן הייתה תאוריה על התהליך של היווצרות קרקעות אותה ביסס על כמה תצפיות כהוכחה. תצפיות אלה כללו התבוננות בקונכיות מאובנות שנמצאות בתוך שיכבה גאולוגית על הר שנמצא כמה מאות מטרים מהאוקיינוס. שן טען שהקרקע נהרסה ונוצרה מחדש על ידי סחיפה של ההרים, הרמה שלהם, והדחה של טין. אחרי שהתבונן בסחיפה המוזרה של הרי טאיהנג והר יאנדנג ליד וונזו שן סבר שבעזרת הצפה של טין, הקרקע נוצרה במשך תקופה אדירה של זמן. כשביקר בהרי טאיהנג ב-1074 הבחין שן בשיכבה של צדפות וסלעים בצורת ביצה בסדר אופקי שנמצאים על צוק שמסודר כמו חגורה גדולה. מזאת סבר שהצוק היה פעם חוף ים שבזמנו נגרר מאות מטרים מזרחה. שן גם כתב שבתקופת שלטון זיפין (1064–1067) תושב זהזו חפר מהאדמה חפץ שנראה כמו נחש או דרקון, ואחרי שבחן חפץ זה הגיע למסקנה שהחיה המתה הפכה לאבן. שופט השלום בג'ינצ'נג, ג'נג בושון, בחן גם הוא את החיה, והבחין בסימנים קשקשיים ששייכים לבעלי חיים אחרים ששוכנים במפרצים. שן השווה את זה ל"סרטני האבן" שנמצאו בסין.
המרדי גרא ההומו-לסבי של סידני
המצעד
המצעד מנוהל טקסית על ידי שר המצעד (Chief of Parade), לרוב ידוען שנבחר על בסיס זיקתו לנושא האירוע או קרבתו לאוסטרליה. בשנת 2007 שר המצעד היה רופרט אוורט, בשנת 2008 השחקנית מרגרט צ'ו, וב-2009 זוכה מדליית הזהב האולימפי, הקופץ למים האוסטרלי מתיו מיצ'ם. למצעד תמה שנתית, על בסיסה אמורים (אך לא מחויבים) המציגים לבסס את במותיהם. בשנת 2010 התמה הייתה היסטוריה עולמית, שעיקרה היא חקירת תפיסת ההומוסקסואליות בהיסטוריה של אומות העולם. ב-2009 מנו הצועדים לבדם 9,500 איש (המחולקים סביב 123 במות נעות), והמצעד של אותה שנה נרשם כגדול ביותר אי פעם.
שן קואו
פירוט הישגיו
שן גם סבר שמפני שחזרנים מאובנים נמצאו במקומות שלא שיערו שהם מהווים בית גידול להם, האקלים באתו מקום כנראה השתנה גאוגרפית עם הזמן. בשנת 1080 שן הבחין במפולת בוץ בגדה הגדולה של הנהר שליד יאנגזו (היום יונאן) שחשפה חלל פתוח כמה אלפי מטרים מתחת לאדמה עם התמוטטות גדת הנהר, חלל זה הכיל מאות חזרנים מאובנים עם שורשים וגזעים שעדיין היו מחוברים לקרקע "כולם הפכו לאבן" ככתבי שן, שן ידע שחזרנים לא גדלים באזור זה (יאנגזו) של צפון סין, ושאל את עצמו באיזה תקופה או שושלת קודמת החזרנים יכלו לגדול באזור זה, בהתחשב בכך שחזרנים גדלים באזורים לחים ומעוטי אור, שן הסיק שבעבר העתיק מאוד האקלים של יאנגזו היה אכן כזה שמתאים לגדילת חזרנים. למרות תגליותיו ומסקנותיו של שן פלאוקלימטולוגיה אף פעם לא התפתחה למדע מסודר ושיטתי בסין של ימי הביניים.
המרדי גרא ההומו-לסבי של סידני
המצעד
מסלול הבמות והצועדים נפתח בתחילת רחוב אוקספורד, סמוך להייד פארק, עובר בכיכר טיילור, פונה שמאלה לרחוב פלינדרז ומשם לשדירת אנזאק לכיוון מור פארק. פעמים ספורות הופרחו זיקוקים מעל מסלול המצעד, כחלק מהחגיגות.
שן קואו
פירוט הישגיו
הפילוסוף ג'ו שי כתב על התופעה המסקרנת של המאובנים גם הוא. ידוע היום שהוא קרא את כתביו של שן. התגליות של שן של סחף ושחיקת אדמה קדמו לאלה של גאורגיוס אגריקולה שכתב עליהם בספרו ב-1546 "De veteribus et novis metallis". ויותר מכך, התאוריה של שן של הדחת משקעים קדמה לזו של ג'יימס האטון שפרסם את עבודתו פורצת הדרך ב-1802, עבודה שנחשבה לעבודת היסוד של הגאולוגיה המודרנית. הסינולוג ג'וזף נידהאם קישר את עבודתו של שן לזאת של המדען הסקוטי רודריק מורשינסון שקיבל השראה להיות גאולוג אחרי שחזה במפולת.
המרדי גרא ההומו-לסבי של סידני
המצעד
המסיבה שלאחר המצעד נערכה על פי רוב באולפני פוקס שבמתחם האצטדיון של מור פארק. לאחר הפרדת המסיבה מהמצעד ב-2010, נערך במקום קרנבל מרדי גרא לצועדים שסיימו את המסלול, כמו גם למלווים ומבקרים אחרים.
שן קואו
פירוט הישגיו
בתחום המטאורולוגיה, שן כתב תיאורים חיים של טורנדויים, התיאורים הראשונים של טורנאדויים שנכתבו אי פעם במזרח אסיה. אמנם, יש מסורת סינית רציפה עוד לפני שן של תאוריות וחקירות בנוגע למה שמכונה היום מטאורולוגיה. שן גם הסביר בהיגיון שקשת בענן נוצרו על ידי הצל של השמש בעקבות הגשם (הסבר שהוצע קודם על ידי סון סה קונג, 1015-1076) כשהשמש זורחת על הגשם. פאול דונג כותב שההסבר של שן על קשת כתופעה של שבירת אטמוספירה "נמצאת בהתאמה עם עקרונות מדעיים מודרניים". באירופה, רוג'ר בייקון (1214–1294) היה הראשון להציע שצבעי הקשת נגרמו על ידי שבירה והשתקפות של אור השמש בטיפות הגשם. שן סבר שקרני השמש נשברים לפני שהם מגיעים לקרקע, מכאן שאנשים מסתכלים על השמש ולא מעמדה מדויקת, במילים אחרות, הגובה של השמש הניצפת גבוה יותר מהגובה של השמש. פאול דונג כותב ש"באותם זמנים, התגלית הזאת הייתה מאוד מקורית". חשוב לציין שאיבן אל היית'ם בספרו "ספר האופטיקה"(1021) שוחח גם הוא על התופעה (בהקשר לאור בן ערביים או דמדומים).
המרדי גרא ההומו-לסבי של סידני
המצעד
הבמות הנעות בדרך כלל נישאות על נגרר שנמשך על ידי משאית או סמי טריילר, אך לעיתים יש שימוש ברכבים שחלקם החיצוני כוסה במעטפת כתחפושת. במצעד המרדי גרא ב-2010 היה שימוש באוטובוסים, משאיות ונגררים, סירות על נגרר, ורכבים מסחריים שקושטו בתמות שונות. בין המופיעים הבולטים היו קבוצה המונה עשרות גברים ונשים הלבושים כחייזרים ירוקים מהסרט צעצוע של סיפור, המובלים על ידי באז לייטייר על מכונית פרטית שנעטפה כצעצוע ספינת חלל מהסרט. מופיעים מסורתיים יותר כללו אוטובוס גדול ועליו מלכות דראג וגיבורות סרטי אימה (ולעיתים שתיהן יחדיו בתלבושת הכוללת דם מלאכותי מותז על שמלות שיפון), קבוצת שחקני כדורמים בספידו, כובעי ים ותו לא, נציגי התרבות התאילנדית בלבוש זהב המתבסס על המסורת המלכותית, ובמה ועליה מופיעים רתומים ברצועות עור. מספר נותני חסות הציגו במות ממותגות, כגון ספקית הטלוויזיה בכבלים Foxtel, ששכרה דוגמנים וטבעה סמלילהּ על עכוזם.
שן קואו
פירוט הישגיו
שן כיהן כנשיא הלשכה לאסטרונומיה והיה מלומד נלהב של אסטרונומיה של ימי הביניים. שן שיפר את העיצובים של הגנומון, הספירה הארמילרית ואת שעון הקלפסידרה. בשביל הקלפסידרה הוא תכנן מכל הצפה מסוג חדש שהיה בעל אינטרפולציה גבוהה יותר במקום אינטרפולציה ליניארית במדידת יחידות זמן. כמו כן הוא שיפר את המודל מהמאה החמישית לספירה של צינור ראייה אסטרונומי, שן קו הרחיב את הקוטר של הצינור כך שהמדידות הבאות בעזרתו יוכלו להתבונן בכוכב הצפון בקלות. זה התאפשר מפני שהמיקום של כוכב הצפון השתנה מאז זמנו של דזו גנג במאה החמישית לספירה. שן התבונן בהתמדה במסלול של כוכב הצפון במשך שלושה חודשים כשהוא מחשב את הנתונים של המסלול שלו והגיע למסקנה שהכוכב זז קצת יותר משלוש מעלות. לתגלית זו היה השפעה על הקהילה האינטלקטואלית בסין בזמנו של שן. אפילו יריבו הפוליטי של שן ועמית למקצוע האסטרונמיה סו סונג אימץ את המיקום של כוכב הצפון לפי המדידות של שן במפת הכוכבים הרביעית של האטלס האסטרונומי שלו.
המרדי גרא ההומו-לסבי של סידני
דעות כנגד
לאורך שנות קיומו, הובעה התנגדות פוליטית ודתית להמשך קיומו של המרדי גרא. בין המתנגדים הבולטים נמנה פרד נייט, חבר המועצה המחוקקת של ניו סאות' ויילס ובעברו חבר בכנסייה היוניטרית של אוסטרליה; מדי שנה הוא נושא תפילה לגשם על המצעד. במהלך 32 שנות המצעד נרשמו ממטרים כבדים בשנתיים בלבד (1995 ו-2004) אולם הם לא עצרו את הצועדים.
שן קואו
פירוט הישגיו
התופעות האסטרונומיות של ליקוי ירח וליקוי חמה נמדדו במאה הרביעית לפני הספירה על ידי האסטרונומים גאן דה ושה שן, האחרון גילה שיטה לצפות את הליקויים בעזרת המיקום היחסי של הירח לשמש. הפילוסוף ואנג צ'ונג העלה טענות נגד תאוריית ה"השפעה המקרינה" של ג'ינג פאנג במאה הראשונה לפני הספירה וזו של ג'אנג חנג השניים האחרונים שיערו נכונות שהזוהר של הירח היה בסך הכל אור שהשתקף מהשמש. ג'ינג פאנג כתב במאה הראשונה לפני הספירה שהיה מקובל זה זמן רב בסין שהשמש והירח היו בצורה כדורית (ספרה) ולא שטוחים. שן כתב גם הוא באותו אופן על הליקויים אבל הסביר בנוסף למה הכוכבים היו בצורה זאת תוך כדי שהוא יוצא נגד תאוריית הכדור שטוח להסברת צורת הכוכבים. מצד שני, אין עדויות ששן תמך בכך שהצורה של כדור הארץ היא עגולה, תאוריה שהוצגה לסין במאה השבע עשרה על ידי מטאו ריצ'י וש'ו גואנג צ'י. כשהמנהל של מצפה הכוכבים שאל את שן אם הצורות של הירח והשמש היו עגולים כמו כדור או שטוחים כמו מניפה שן ענה שהצורה שלהם עגולה בגלל הידע של ירח מלא וירח מועט. כמו שג'אנג חנג אמר, שן השווה את הירח לכדור של כסף שלא מפיץ אור אלא מקבל אור ממקור אחר (השמש), שן הסביר שכשאור השמש משופע הירח מופיע במלואו, ואז הסביר שאם מכסים כל כדור שהוא באבקה לבנה ואז מסתכלים עליו מהצד הכדור יופיע מעוקל, לפי זאת שן סבר שהכוכבים היו עגולים. שן גם כתב שאף על פי שהירח והשמש נמצאים בניגוד ובחפיפה זה לזו פעם אחת בחודש, אין זה אומר שיהיה ליקוי חמה כל פעם שדרכיהם נפגשים, וזאת בגלל שיפוע קטן במסלולי הלכת שלהם.
המרדי גרא ההומו-לסבי של סידני
דעות כנגד
בשנת 1985 המליץ ראש הוועד למלחמה באיידס בניו סאות' ויילס לבטל את המצעד. בעקבות הודעתו ניסו בעלי אולמות האירועים השונים לבטל את מסיבות הפסטיבל בהתראת-רגע, דבר שעלול היה לבטל את המצעד באותה שנה. לאחר שהכפילו את עלות השכרת האתרים, הגיעו מארגני המצעד ובעלי האולמות להסדר, והמצעד והמסיבות שלאחריו התקיימו ללא הפרעה.
שן קואו
פירוט הישגיו
שן ידוע גם כמי שסבר סברות קוסמולוגיות והסביר את הגיוונים בתנועות הכוכבים ואת הרטרוגרדציה שלהם. עמיתו של שן ויי פו הבין שהטכניקות הישנות של חישוב אמצע השמש היו לא מדויקות בהשוואה לזמן הסולרי מכיוון שהזמן הסולרי עקף את אמצע השמש בשלב המואץ של התנועה ופיגר אחריו בשלב ההאטה. התאוריות של שן היו דומים לתאורית האפיציקל במסורות היוונית והרומאית. רק שן השווה את החתך הצדדי של מסוללי לכת של כוכבי הלכת וגיוונים במהיריות כוכבי הלכת לנקודות בקצוות עלה עץ הערבה. שן השווה את האופי של המסלול הירחי לאופי הליקויי (חמה, ירחי), ואת המסלול השמשי ל"צורה של חבל כרוך סביב עץ". ביחד עם עמיתו בלשכה האסטרונומית ויי פו, שן התכוון לתכנן את הקואורדינטות המדויקות של תנועות הירח וכוכבי הלכת על ידי שמירת התצפיות במהלך חמש שנים. האסטרונומים משושלת סונג בזמנו של שן עדיין החזיקו בתאוריה הירחית והקורדינטות של יי שינג, שאחרי 350 שנה התפתחו בה שגיאות ניכרות. שן מתח ביקורת על קודמיו באסטרונומיה על כך שנכשלו לתאר את תנועות הכוכבים במונחים מיוחדים. אך למרות זאת הוא לא התכוון לספק הסבר כלשהו לכוח התנועתי של הכוכבים או של גורמי שמיים אחרים. שן קואו וויי פו התחילו את התצפיות על הירח והכוכבים על ידי חישוב מיקומים 3 פעמים בלילה למה שהיה אמור להיות חמש שנים. הפקידים והאסטרונומים בלשכה התנגדו לפרויקט זה משום שנעלבו מהתעקשותו של שן שקואורדינטות של יי שינג אינם נכונות. הם גם נזפו בויי פו מתוך כעס על כך שלאדם פשוט יש ידע העולה על שלהם. כששן וויי העלו הדגמה פומבית בעזרת הגנומון כדי להוכיח את חוסר נכונות הספקנים, השרים הנוכחים בלשכה הסכימו בלית ברירה לתקן את השגיאות. למרות ההצלחה, האסטרונומים פסלו לאחר מכן את טבלאות תנועות הכוכבים של שן ווי. בגלל זה, רק השגיאות הגרועות ביותר בתאוריה של יי שינג תוקנו והרבה חוסר דיוק נשאר.
המרדי גרא ההומו-לסבי של סידני
דעות כנגד
התנגדות חזקה הושמעה עם תחילתם של שידורים חיים מהמצעד בשנת 1994 (ברשת ABC האוסטרלית), שאפשרו לקהל אוסטרלי נרחב לראות את הצועדים בזמן אמת, בשעה 20:30 - שעה שבה התכנים המוקרנים בטלוויזיה בדרך כלל נטולי אזכורים של מיניות. עם זאת, נתוני המדרוג של שידורי אותו ערב היו הגבוהים ביותר ברישום מדרוג יום א' בתולדות הרשת.
תמיכה
אירועי המרדי גרא זכו לתמיכה ממספר פוליטיקאים בכירים בניו סאות' ויילס: הסנאטורים נטשה סקוט דספוייה ופני וונג, חברי בית הנבחרים אנתוני אלבניס וטניה פליברסק, וכבודה הלורד ראש עיריית סידני, קלובר מור.
שן קואו
פירוט הישגיו
בתחום הדפוס שן קואו כתב שבתקופת שלטון קינגלי, תחת שלטונו של קיסר השושלת סונג ז'ן ג'ונג, אומן אלמוני בשם בי שנג המציא את שיטת הדפוס הנע בעזרת קרמיקה, אף על פי ששיטה זו שבה אוספים לוגוגרפים יחידים כדי לחברם לטקסט מוצאה בתקופות עתיקות, השכלול השיטתי של בי שנג את שיטת דפוס זו היה משהו מהפכני לגמרי לזמנו. שן כתב שהתהליך ושיטה זו מייגעת עם מישהו רוצה להדפיס רק מספר עותקים בודדים של ספר, אבל עם מישהו רוצה להדפיס מאות ואלפים עותקים של ספר, אזי התהליך היה מהיר ויעיל מאוד. מעבר לתיעוד זה של שן, שום דבר לא ידוע על חייו של בי שנג או על השפעת שיטת הדפוס הנע בתקופתו. אף על פי שפרטים על חייו של בי שנג לא היו ידועים, שן קואו כתב: "כשבי שנג מת הגופן שלו עבר בעלות לידי תומכיי (הכוונה כנראה לאחד מדודניו של שן), ואצלם שיטה זו הוחזקה כנכס עד עכשיו". ישנם מעט דוגמאות ששרדו משושלת מינג המאוחרת בהן משתמשים בשיטת הדפוס הנייד, דוגמה אחת כזו היא של ג'ואו בי דה "הודעות מאולם הירקן" שהודפסה ב-1193 בשיטת לוגוגרפים ניידים מטיט אפוי, שיטה שהוזכרה ב"מאמרים מבריכת החלומות". פרט לדוגמה זו, יאו שו (1201–1278) יועץ של קובלאי חאן שכנע איש בשם יאו גו להדפיס חוברות לימוד וטקסטים ניאו – קונפוציאנים בשיטה שהוא כינה "דפוס נע של שן קואו". ואנג ג'ן, ממציא שיטת דפוס בגלופת עץ ופקיד מפורסם בזכות מדריכי החקלאות שלו, הזכיר עוד שיטה חלופית לדפוס שבה מדפיסים בעזרת חימר. דפוס העץ של ג'ן היה שיפור השיטה של שן, אותה שיפר כשהיה שר במחוז אנחווי. בי שנג גם הוא עשה ניסויים עם דפוס עץ נייד, אבל התרומה העיקרית של ואנג (הנ"ל) הייתה שיפור מהירות ההדפסה בעזרת מכשירים מכניים פשוטים, אך בו זמנית סידור מורכב של דפוס עץ נייד בעזרת שולחנות מסתובבים. אף על פי שבתקופה הבאה הסינים השתמשו בדפוס נייד ממתכת, ואנג ג'ן השתמש בדפוס נייד ממתכת-בדיל, אך מצא סוג זה של דפוס בלתי יעיל.
במאה ה-15 כבר התפתחה שיטת הדפוס הנייד ממתכת בתקופתה של שושלת מינג (ויותר מוקדם בממלכת ג'וג'וסאון בקוריאה באמצע המאה ה-13). השיטה בוססה באופן סיטונאי במאה ה-16 בערך. בג'יינסו ופוג'יין משפחות סיניות עשירות ביססו את השיטה והדפיסו עבודות של חווה סווי שבעצמו המציא שיטת דפוס מברונזה בשנת 1490. בשנת 1718 בשושלת צ'ינג, מלומד ממחוז טאיאן, הידוע בשם ש'ו ג'הדינג פיתח שיטת דפוס בעזרת אמייל (טכניקה) במקום כלי חרס. כמו כן ג'אי ג'נשנג, היה מורה ממדינת ג'ינגשיין במחוז אנחווי שבילה 30 שנה בעשיית גופן נייד מכלי חרס וכבר בשנת 1844 היו בבעלותו יותר מ-100,000 לוגוגרפים בחמישה גדלים שונים. למרות המצאות אלה הדפוס הנייד אף פעם לא הפך לפופולרי במידה שהדפס בגלופת-עץ היה מאז שושלת טאנג במאה התשיעית. עם סינית כתובה, הכמות האדירה של צורנים עיכב את השימוש הסיטונאי בדפוס הנייד, ולכן הדפוס הנייד לא אומץ במידת הצורך. זאת ועוד, מכונת הדפוס האירופאית שהומצאה על ידי יוהאן גוטנברג אומצה כברירת מחדל בסין בסופו של דבר. אך למרות זאת הדפוס המסורתי של גלופת העץ נשאר פופולרי במדינות המזרח הרחוק. הישגים אחרים של שן במדע וטכנולוגיה כוללים תיאור של שליטת קבוצת חרקים טורפים בחרקים מזיקים אחרים, לאחרונים הייתה יכולת ליצור הרס בשדות החקלאות של סין. בעת ביקורו של שן את מחוז צ'יזו ב-1075, תיאר שן שיטה להפחתת פחמן חלקית במתכות על ידי חישול מחדש של שאריות מתכת בעזרת מכות קור. הסינלוגים נידהאם, הארטוול וורטיים טענו ששיטה זו הייתה אבטיפוס לתהליך בסמר (Bessemer process, השיטה המתועשת הראשונה ליצור המוני של מתכות על שם הנרי בסמר). כמו כן שן היה מודאג מתהליך בירוא יערות בגלל הצורך של תעשיית המתכות ותעשיית יצרני הדיו להשתמש בפיח המופק מעץ אורן. במקום זאת הציע שן תחליף נפט חומר ששן האמין שהופק ללא הפסק עמוק באדמה. שן השתמש בפיח שהופק מדלק שנוצר על ידי נפט שרוף (石油Shíyóu ) "שמן סלעים" כמו ששן כינה זאת. כדי ליצור סוג דיו חדש ועמיד יותר לכתיבה. פרמקולוג משושלת מינג, לי שיזן, כתב שהדיו של שן היה "מבריק כמו לכה, ויותר יעיל מהדיו בעל הצבע של מנורה שחורה המופק בעזרת עץ-אורן והפיח שלו."
המרדי גרא ההומו-לסבי של סידני
אירועים נלווים בולטים
האירועים הנלווים למרדי גרא עשויים להשתנות מדי שנה, אך בשנים האחרונות (ונכון ל-2010) מתקיימים מספר אירועים דרך קבע.
שן קואו
אמונות ופילוסופיה
מבחינה פילוסופית שן קואו תמך ברעיונות טאואיסטיים שקראו תיגר על המדע הניסיוני והאמפירי של זמנו. למרות העובדה שניתן לגלות הרבה דרך תצפיות ניסיוניות ורישומם בכתב, דאואיזם סבר שהסודות של היקום הם חסרי גבולות, משהו שהחקירה המדעית יכלה לבטא רק בחלקים מקוטעים והבנות חלקיות. שן קואו העדיף את האי צ'ינג כדרך להשגת אינטואיציה ולהסברת התהליכים הרוחניים שאי אפשר להשיגם על ידי "עקבות גסים" שאותם ראה באסטרונומיה. הסינולוג נתן סיבין טען ששן היה הראשון בהיסטוריה ש"הבדיל ומתח קו בין החוויות המנותקות שלנו והעולם המאוחד אך הארעי שאנחנו מניחים שקיים בהסבירנו חוויות אילו". שן היה מאמין אדוק בגורל ונבואה והציג גם הסברים רציונליים לקשר בין השניים. זאת ועוד שן האמין בנוסף לגורל גם בהגדת עתידות וחקר תופעות מוזרות, אך למרות זאת שן הזהיר נגד הנטייה לחשוב שכל האירועים בחיים נקבעו מראש, למשל כשתיאר מקרה שבו ברק הכה בבית וקירות העץ לא נשרפו (אלא פשוט השחירו), כלי הלכה בתוך הבית לא נפגעו, אך חפצי המתכת נמסו, כתב קואו:
המרדי גרא ההומו-לסבי של סידני
השקת הפסטיבל
אירוע ההשקה של הפסטיבל מתקיים על פי רוב בסוף ינואר או תחילת פברואר ברחבת בית האופרה של סידני. מוצגת לקהל הרחב תוכניית האירועים, הסבר על התמה השנתית, ההופעות הצפויות ושר המצעד. על פי רוב, מתקיים אירוע ההשקה במהלך היום ומהווה האירוע הפותח את הפסטיבל, מיד לפני פייר דיי.
שן קואו
אמונות ופילוסופיה
בביאוריו לפילוסוף הקונפוציאני העתיק מנציוס, שן כתב על החשיבות של ההליכה בעקבות הדרך שנתפסת לעיני האינדיבידואל כאמיתית, אך למרות זאת הלב וההכרה לא יכולים להשיג ידע שלם דרך חוויות החושים. בדרכו המיוחדת אך עדיין בשימוש מונחים מתוך מנציוס, שן כתב על סמכות פנימית ועצמאית שמהווה את הבסיס לנטיה של האינדיבידואל להחליט החלטות מוסריות, קונספט שקשור לחוויות החיים של שן שאותן הוא עבר דרך הישרדות והשגת הצלחה בעזרת הסתמכות על עצמו. כמו כן שן קואו כתב באריכות על טקסטים סיניים קלאסיים, על טבעי, הגדת עתידות וגם מדיטציה בודהיסטית.
ביקורת אמנות
כמבקר אומנות, שן ביקר את הציורים של לי צ'נג. ביקורותו הייתה על כך ש צ'נג כשל בלראות את הקטן דרך הראות של הגדול בציור בניינים וכדומה. לעומת זאת שן שיבח את עבודתו של דונג יו'אן, וציין שאף על פי שבמבט תקריב על עבודתו של דונג נוצר הרושם שמשיחות המכחול היו קצרות, במבט מרחוק ציורי הנופים שלו נותנים את הרושם של תמונה גדולה, זוהרת ואמיתית. בנוסף, הכתיבה של שן על יצירות האומנות של דונג היא הכתיבה המוקדמת ביותר על סגנון ציורי הג'יאנגנאן. בכתביו של שן "שירה על ציור" ו"מאמרים מבריכת החלומות", שיבח שן את עבודותיו היצירתיות של צייר משושלת טאנג בשם ואנג ויי, בשבחיו את עבודותיו ציין שן שואנג היה מיוחד בכך ש"חדר לסיבה והעומקים המסתוריים של פעולת היצירה". אחרים ביקרו את ואנג ויי על כך שלא הכפיף את ציוריו למציאות, לדוגמה, ציור של ואנג ובו עץ בננה שגודל בנוף שלג חורפי.
המרדי גרא ההומו-לסבי של סידני
פייר דיי
בשבוע שלפני המצעד, מתקיים פסטיבל פייר דיי (Fair Day, תרגום מילולי יום נאה וגם יום הוגן) בפארק ויקטוריה בגליב. פייר דיי הוא אירוע פתוח בפארק, בו הקהל הרחב מוזמן לעבור בין דוכנים שונים, לשמוע הופעות חיות ולהכיר את התוכנייה של הפסטיבל. בין השאר, הארגונים המשתתפים במצעד המרדי גרא מאפשרים לעוברים ושבים להירשם למצעד. פייר דיי מושך קהל עירוני מגוון ולרוב נמדד במספר עשרות אלפי מבקרים במהלך היום.
שן קואו
כתביו של שן קואו
ככל הנראה הרבה מכתביו של שן עברו טיהור תחת מנהיגותו של השר צאי ג'ינג. שהחיה את המדיניות של ואנג אנשה, אף על פי שצאי יצא בקמפיין התשה של עבודות קודמיו ובמיוחד עבודות שנכתבו על ידי מתנגדיו השמרנים. לדוגמה, מתוך כל העבודות של שן, רק שישה נשארו, וארבעה מתוכן שונו שינויים ניכרים מאז התקופה שבה קואו כתב אותן. בזמנים המודרניים, הניסיון הטוב ביותר לכתוב סיכום של עבודותיו של שן היה נספח מאת חו דיאוג'ינג מתוך ספרו "שיחות המכחול" שנכתב ב-1956.
מאמרים מבריכת החלומות
עבודה זו של שן קואו מכילה 507 מאמרים נפרדים במגוון רחב של נושאים, עבודה זו היא ניסיונו העצום של שן לתפוס ולתאר היבטים רבים ככל האפשר של הטבע, המדע, והמציאות וכל שאר המסתורין המעשי והעמוק הנמצא בעולם. התרגום המילולי של כותרת הטקסט הוא "פלג החלומות ושיחות המכחול", השם לקוח מאחוזתו של שן בה בילה את שנות חייו האחרונים לה הוא קרא "אחוזת פלג החלומות". בקשר לכותרת, שן מספר "מפני שחברי היחידים לשיחה היו מברשת הכתיבה ואבן הדיו שלי, אני מכנה אסופת מאמרים זו בשם שיחות המכחול". במקור הספר היה בעל אורך של 30 פרקים, אך מחבר סיני לא ידוע משנת 1166 ערך וארגן את העבודה ל-26 פרקים. פסקה מהספר בשם "אירועים מוזרים" מכילה תיעוד מיוחד ומסקרן של עב"ם.
המרדי גרא ההומו-לסבי של סידני
פייר דיי
בין המציגים בפייר דיי ניתן למנות את מועדוני הספורט הגאים בסידני (הכוללים מגוון תחומים, מאמנויות לחימה ועד צלילה), מתחמי תחרויות הומוריסטיות שונות (כגון תחרות הכלב בעל הלבוש ההולם ביותר), עגלות מזון מהיר, ודוכנים המוכרים תכשיטים, אופנה וכלי בית. לעיתים האמנים שמיועדים להופיע במצעד המרדי גרא או המסיבה שלאחריו יבצעו הופעת חינם בפייר דיי.
שן קואו
כתבים אחרים של שן
אף על פי שמאמרים מבריכת החלומות היא עבודתו הכי יסודית וחשבוה של שן, שן קואו כתב גם עבודות וספרים אחרים, ב – 1075 כתב שן קואו את שינינג פנגיו'אן לי (熙寧奉元曆 מערכת האסטרונומיה של תקופת המנחה השייכת לתקופת שלטון השלום הנהדרת), עבודה זו אבדה, אך מוזכרת בפרק השביעי של ביוגרפיה משושלת סונג. עבודה זו הייתה דיווח רשמי של קואו על שינויים שביצע בלוח השנה הסיני, שינויים שאומצו רק חלקית על ידי מערכת לוח השנה הרשמית של חצר שושלת סונג. במשך שנות פרישתו משירות ממשלתי חיבר שן קואו מדריך תיעודי לתרופות (Formulary) שנקרא ליאנג פאנג (良方;נוסחאות טובות של תרופות) במשך שנת 1126 המדריך חובר עם מדריך דומה על ידי המשורר ואיש האשכולות המפורסם סו שה (1037–1101), שבאופן אירוני היה יריב פוליטי לקבוצת המהפכנים של המדיניות החדשה בחצר המלוכה ששן היה שותף לה, אך למרות זאת ידוע ששן קואו וסו שה היו חברים ושותפים לעבודה זה לזה. קואו כתב עבודה הנקראת מנגצ'י ואנגחוואי לו (夢溪忘懷錄;רשומות של תיעודים ורצונות שנשכחו בפלג החלומות), גם עבודה זו נכתבה על ידי שן בעת פרישתו. עבודה זו הייתה חיבור ששן כתב לאורך כל חייו מאז נעוריו על חיי הכפר ותיעודים אתנוגרפיים על התנאים באזורים הרריים מבודדים בסין. רק ציטוטים מעבודה זו שרדו באוסף ה"שואו פו" (說郛) אוסף שמתאר ברובו את המכשירים החקלאיים שהכפריים באזורים ההרריים המרוחקים של סין השתמשו בהם. שן קואו גם כתב עבודה בשם צ'אנגשינג ג'י (長興集; אסופת הכתבים הספרותיים של [הויסקונט של] צ'אנגשינג) אבל, ספר זה היה ללא ספק ספר שפורסם אחרי מותו של שן. ספר זה כלל שירים שונים, פרוזה ומסמכי הנהלה שונים שנכתבו על ידי שן. במאה ה-15 (בזמן שושלת מינג) הספר יצא במהדורה חדשה, אך למרות זאת רק פרק מספר 19 נשאר מהמדורה החדשה, פרק זה הודפס ב-1718, אך בעריכה גרועה. אחרי זמן רב, ב-1950 הסופר חו דאוג'ינג השלים עבודה קטנה זו על ידי חיבור קטעים מפואמות אחרות של שן, במהדורה זו הספר נקרא: "אוסף הפרוזה של שן קואו" (בניב שנחאי: "שנג האי שו טיין", 1958) פרוזה זו נכתבה במסורת הספרות של תקופת שושלת סונג בה נהגו משוררים לטייל ולנדוד ולכתוב שירה בזמן הנדודים, לכן מסורת זו נקראה, יואוג'י ונשו'ה. שן קואו כתב גם את "רישום של מה לא לשכוח", מדריך למטייל שבו מדריך שן את המטייל בנוגע לסוג החפצים שהמטייל צריך להביא איתו לטיול, האוכל היאות שהמטייל צריך להביא איתו, הבגדים הנכונים ועוד הרבה חפצים אחרים.
המרדי גרא ההומו-לסבי של סידני
מסיבת המרדי גרא
מסיבת המרדי גרא (Post Parade Party) היא מסיבת ענק המתקיימת באופן מסורתי בליל המצעד. בשנת 2010 הוחלט לקיימה בסוף השבוע העוקב למצעד. המסיבה לרוב בתשלום (עם הנחה לצועדים) ומושכת עשרות אלפי משתתפים. אתר האירוע עשוי להשתנות מדי שנה. המסיבה הראשונה התקיימה בשנת 1980 בבית העירייה של פדינגטון, והתארחו בה 700 איש. בשנת 1998 נמכרו כ-27,000 כרטיסים למסיבה. בכל מסיבה מתארח אמן מפורסם בהופעה חיה; לרוב האמנים המתארחים בעלי זיקה לקהילה ההומוסקסואלית. בין האמנים שהתארחו בשנים עברו נמנים קיילי מינוג (1994,1998), ג'ורג' מייקל (2010), אוליביה ניוטון-ג'ון וסינדי לאופר (2008), בוי ג'ורג' (1995, 2007) ורבים אחרים.
שן קואו
כתבים אחרים של שן
הסופר בן שושלת סונג צ'נג דהצ'נג (1123–1195) בספר ההמשך ל"חשיפתם של ריבוא הדברים" ציין כי הבתים בשירים שכתב שן קואו לכבוד חגיגות ניצחון במלחמה פורסמו יותר מאוחר על ידי שן עצמו. שיר אחד שכתב קואו נקרא "שיר הניצחון" והלחן נוגן על ידי כלי מוזיקלי בשם "מהויי חוצ'ין" ("כלי מיתר ברברי משערות זנב סוס" או "כינור משערות זנב סוס") כלי השייך לשבט נוודים צפון מערבי מאסיה הפנימית (מונח המתאר את אזור המחיה של העמים האלטאיים והאוראלים (הרי אוראל)). השימוש בכלי זה נעשה כמטאפורה לאסירי מלחמה המובלים בידי חיילי צבא שושלת סונג:
המרדי גרא ההומו-לסבי של סידני
אירועים נוספים ב-2010
בשנת 2010 נוספו מספר אירועים חדשים לתוכניית הפסטיבל: קרניבל המצעד (Parade Carnival) במור פארק (החליף את מסיבת המרדי גרא, שנקבעה לראשונה לשבוע לאחר מכן); מסיבת ריקודים המונית בנמל סידני, מול בית האופרה, ביום שאחרי המצעד; וצילום עירום המוני של הצלם ספנסר טוניק, בו השתתפו מאות מתושבי סידני על רקע בית האופרה. אירועים אלו זכו לכיסוי תקשורתי נרחב, והשתתפו בהם מאות ואלפי אנשים. פרט להם נערכו כנסי ספרות, מסיבת בריכה לקהל הדובים, ומרוצי דראג ותופסת שיועדו לקהלי נישה קטנים יותר.
פסטיבל הקולנוע של מרדי גרא
במצעדי מרדי גרא האחרונים התקיים במקביל פסטיבל סרטים בבתי קולנוע בסידני, שהציג סרטים הנוגעים בנושאיהם לקהילה ההומוסקסואלית. בשנת 2010 התקיים הפסטיבל בין אמצע פברואר לתחילת מרץ. בין הסרטים שהוקרנו לקהל בינלאומי היה הסרט הישראלי עיניים פקוחות, שהציג סיפור אהבה בין גברים חרדים.
שן קואו
שבחים וביקורות
באנציקלופדיה של קונפוציאניזם של רוטלדג' קורזון (הוצאה לאור בריטית) שינג'ונג יאו (משורר סיני מודרני) כותב שהמורשת של קואו הוכתמה על ידי מעורבותו של קואו ברפורמות הפוליטיות של קבוצתו של ואנג אנשה, הפעולות שלו (קואו) נחלו ביקורת באסופת ספרי ההיסטוריה הגדולה והחשובה ביותר של סין הימיביניימית הנקראת "עשרים וארבע ההיסטוריות". אך למרות זאת, מעמדו של שן כאיש אשכולות נלקח בחשבון. הסינולוג, היסטוריון וביוכימאי ג'וזף נידהאם (1900–1995) הצהיר ששן קואו היה "אחד ממוחות המדע הגדולים בהיסטוריה הסינית". הסינולוג הצרפתי ג'ק גרנט הביע דעה שלשן היה "שכל מודרני להפליא". שינג'ונג יאו (הנ"ל) מדבר על שן בהקשר לתרומה של שן למדעי הטבע ב"מאמרים מבריכת החלומות":
המרדי גרא ההומו-לסבי של סידני
הכנסות וחסויות
פסטיבל מרדי גרא מושך מאות אלפי תיירים לסידני, חלקם מגיעים לשבוע בלבד ואף פחות מכך, על מנת להשתתף באחת או יותר מהאירועים. בשנת 1985 השתתפו וצפו במצעד כ-50,000 איש; ב-2010 הוערך כי כמיליון אנשים לקחו חלק בחגיגות. תרומת קיום הפסטיבל והמצעד לכלכלת ניו סאות' ויילס נאמדה ב-99 מיליון דולרים אוסטרליים בשנת 1998, רובם מכספי תיירים שבאו למסיבות השונות ונותני חסות למצעד. בין השנים 2002-2006 ירדו הכנסות המצעד (בפברואר 2002, לאחר אירועי 11 בספטמבר, נרשמה ירידת התיירים הגדולה ביותר), אך לאחר מספר שנים בהן קהל המשתתפים היה קטן מחצי מיליון, המצעד חזר לשידורים חיים בשנת 2009 והיה חלק מאירוע טלוויזיוני גדול ב-2010, שכוסה על ידי נותנת החסות Foxtel. נותני חסויות נוספים כוללים את בנק ANZ (מהבנקים הגדולים באוסטרליה וניו זילנד), בירת באדווייזר, חברת התעופה וירג'ין אוסטרליה וחברת המים המינרליים מאונט פרנקלין, השייכת לקוקה-קולה.
שן קואו
קבורה ואזכורי כבוד לאחר מותו
אחרי מותו שן נטמן במחוז יו'האנג שנמצא בהאנגג'ואו לרגלי גבעת טאיפינג. קברו של שן הושמד בסופו של דבר, אף על פי שתיעודים מתקופת שושלת מינג מעידים על מיקומו של הקבר, זה האחרון התגלה ב-1983 וקיבל הגנה מהממשלה הסינית ב-1986. השרידים של מבנה הלבנים של הקבר נשארו, ביחד עם חפצי זכוכית ומטבעות. הוועדה המקומית של האנגג'ואו השלימה את עבודות השיפוץ של קברו של שן בשנת 2001.
המרדי גרא ההומו-לסבי של סידני
הכנסות וחסויות
בממוצע תורם המצעד להכנסות עיריית סידני כ-30 מיליון דולר אוסטרלי מדי שנה, ומהווה אחד ממוקדי המשיכה התיירותיים הגדולים ביותר למדינת ניו סאות' ויילס.
שן קואו
קבורה ואזכורי כבוד לאחר מותו
בנוסף לקברו, גינת האחוזה של שן במנגשי, ובנוסף לכך רכושו בעל המידה של כשני אקרים (8,000 m²) אשר נמצא בג'נג'יאנג, שוחזרו על ידי הממשלה ב-1985.
המרדי גרא ההומו-לסבי של סידני
הכנסות וחסויות
העמותה המארגנת את פסטיבל המרדי גרא מגייסת את מירב כספה (פרט לכסף הניתן מחסויות) בנשף אביב המתקיים באוקטובר, תחת השם Sleaze Ball, כשלושה חודשים לפני המרדי גרא.
סדר יום פוליטי
פסטיבל המרדי גרא החל במצעד מחאה פוליטי, שמטרתו להבטיח את זכויות קהילת הלהט"ב בניו סאות' ויילס. בשנה בה החל, המצעד פוזר בכוח ובוצעו מעצרים, ויחסי מין הומוסקסואלים נחשבו כעבירה על החוק. חמש שנים לאחר אירוע זה בוטל החוק המפלה. בשנת 1979 הצליח המצעד לדרבן חקיקה חדשה בניו סאות' ויילס, לפיה קבוצה המתכוונת להפגין לא נזקקת לאישור מפורש מהמשטרה, אלא די לה להתריע מראש על כוונותיה. חקיקה זו סייעה לחופש הביטוי של קבוצות מיעוטים נוספות בסידני. לאורך כל שנות קיומו, פסטיבל המרדי גרא היה בעל סדר יום פוליטי, ופעל לשינוי דעת הקהל ונציגיהם בבתי המחוקקים לטובת שוויון זכויות והזדמנויות להומוסקסואלים ולסביות בניו סאות' ויילס. אחת הדוגמאות לשינוי המשמעותי בדעת הקהל במהלך שנות המצעד הוא יחס המשטרה: את המצעדים הראשונים פיזרו השוטרים, ואילו במצעדים האחרונים השתתפו כצועדים סביב במת משטרה, לצד צוותים משירותי הכיבוי וההצלה ועובדי מדינה אחרים.
שן קואו
קבורה ואזכורי כבוד לאחר מותו
אבל, גינת מנגשי המשוחזרת היא רק חלק מרכוש וחפצים מזמנו של קואו. אולם מתקופת שושלת צ'ינג שנבנה בגינת מנגשי משמש כיום כשער כניסה ראשי לאחוזה. באולם זה לזכרו של שן תלוי ציור שמתאר את הגינה המקורית מזמנו של שן, הכוללת בארות, חורשות חזרן, שבילי אבנים, וקירות מקושטים של האולמות המקוריים. באולם התצוגה עומד פסל בגובה 1.4 מטרים של שן קואו יושב על במה ואיתו עותקים בני כמה מאות שנים של "מאמרים מבריכת החלומות" מוחזקים בשידות מזכוכית, אחד העותקים מקורו ביפן. באחוזת הגינה של שן מוצגים גם מודעות מחצץ, פסלים של קואו ודגם של הספירה הארמילרית, כמו כן ישנו גם מוזיאון עם גלריה שמתארת את הישגיו השונים של שן קואו.
המרדי גרא ההומו-לסבי של סידני
סדר יום פוליטי
בשנת 2010 נסב סדר היום הפוליטי של המצעד סביב נישואים חד מיניים, ומספר במות הוקדשו למטרה ועליהן שלטים עם מסרים של אהבה ושוויון בשפות שונות (בין השאר עברית וערבית זו לצד זו, כשפות הנכתבות מימין לשמאל), נשים בשמלות כלה, גברים בחליפות חתן, ומכוניות המקושטות כלקראת חתונה.
נציגות ישראלית ויהודית
מספר מהבמות הנוסעות של מצעד המרדי גרא מייצגות עמים ואומות בעולם, בין השאר במה תאית ובמה סינית, המציגות את מסורת העמים בהקשר ססגוני וחגיגי. למדינת ישראל אין במה משלה, אך הקהילה היהודית בסידני, הכוללת מספר ישראלים, משתתפת במצעד עם במה יהודית החל משנת 2000. הבמה מקושטת באלמנטים יהודיים מחד ובצבעי הקשת מאידך. בשנת 2010 ייצגו את העם היהודי כ-60 איש במצעד, עם במה מדורגת ועליה מגן דויד מואר. בין הצועדים היה הזמר הישראלי עברי לידר, שהוזמן על ידי הקהילה ושגרירות ישראל באוסטרליה להופיע באותה שנה. בשנת 2011 השתתפו בקבוצה היהודית 75 איש, שצעדו מאחורי ורקדו על משאית 6 טון, המקושטת במגן דויד תלת־ממדי (תמניון מכוכב).
שן קואו
קבורה ואזכורי כבוד לאחר מותו
מצפה הכוכבים של הר זדהג'ינשאן גילה אסטרואיד חדש ב-1964, ב-1979 האקדמיה הסינית למדעים החליטה לכבד את שן וקראה לאחד משמותיו של האסטרואיד שן קואו.
איוסה פרס
איוסה פרס (בספרדית: Ayoze Pérez Gutiérrez; נולד ב-29 ביולי 1993) הוא כדורגלן ספרדי, המשחק בעמדת הקשר ההתקפי והחלוץ בריאל בטיס מהלה ליגה.
ראשית חיים
פרס נולד בעיר סנטה קרוז דה טנריפה, בירת האי הספרדי טנריפה.
ההתחלה
פרס שיחק בתור נער באקדמיה של הקבוצה המקומית, טנריפה. פרס התחיל לשחק בגיל 18 בקבוצת המילואים של טנריפה בליגה הרביעית בספרד, בעונת 2012/2013 הוא החל לשחק במקביל גם בקבוצה הבוגרת של המועדון, בליגה השנייה בספרד. בעונת 2013/2014 פרס כבש 16 שערי ליגה במדי טנריפה ונכלל בנבחרת העונה של ליגת המשנה בספרד.
מעבר לאנגליה
ב-6 ביוני 2014 פרז חתם בניוקאסל יונייטד מהפרמייר ליג תמורת 3 מיליון אירו. פרס כבש את שערו הראשון בקבוצה בניצחון 1–2 על טוטנהאם הוטספר במסגרת הפרמייר ליג, פרס גם כבש שני שערים בשני המשחקים לאחר מכן. פרס סיים את העונה עם שבעה שערי פרמייר ליג כאשר ניוקאסל בעונה לא טובה מבחינתה הצליחה לשרוד בליגה במחזורי הסיום. בעונת 2015/2016 פרס כבש שישה שערים אבל ניוקאסל ירדה לצ'מפיונשיפ בסיום העונה. תחת המאמן הספרדי, רפא בניטז, ניוקאסל זכתה באליפות הצ'מפיונשיפ וחזרה לפרמייר ליג אחרי שנה, פרס כבש שבעה שערים באותה עונה. עונת 2018/2019 הייתה עונת השיא של פרס שכבש 12 שערי פרמייר ליג.
ב-4 ביולי 2019 פרס חתם בלסטר סיטי על חוזה לארבע שנים, לסטר סיטי שילמה 30 מיליון ליש"ט לניוקאסל יונייטד. ב-25 באוקטובר 2019 פרס כבש לראשונה במדי לסטר סיטי, באותו משחק הוא כבש שלושה שערים כאשר לסטר סיטי ניצחה 0–9 את סאותהמפטון ניצחון זה היווה ניצחון החוץ הגבוה ביותר בהיסטוריה של הפרמייר ליג.
ב-31 בינואר 2023 חזר לאחר שמונה וחצי שנים לספרד והושאל לריאל בטיס עד לסוף העונה. ב-6 ביולי 2023 חתם באופן קבוע בריאל בטיס לארבע שנים.
לסטר סיטי
ניוקאסל יונייטד
קידוח קולה (סרט)
קידוח קולה (ברוסית: Кольская сверхглубокая) הוא סרט אימה פנטזיה רוסי בבימויו של ארסני סיוחין, המספר על ירידתה של קבוצת אנשים לבאר העמוקה ביותר על פני כדור הארץ. הסרט הוקרן בבכורה ב-18 באוקטובר 2020 בפסטיבל הסרטים הבינלאומי של סיטג'ס (קטלוניה, ספרד). הקרנת הבכורה הרוסית התקיימה ב-4 בנובמבר 2020.
מאפיינים אמנותיים
כמקורות להשראה, היוצרים השתמשו בסרטים כמו היצור, הנוסע השמיני, סיוט בקצה האופק וגם לסדרת המשחקים "שטח מת" ו"האחרון מאיתנו" בעיצוב מפלצות, כמו גם בהסבר על מקורם. ראוי לציין כי אגדת קידוח קולה צולמה בעבר בסרט האימה האמריקאי "אימה בעומק של 9 מייל".
צילומים
צילומי הסרט התרחשו על שפת ים ברנץ ליד הכפר טריברקה, כמו גם במחוז מורמנסק במכרה בעיירה זאפוליארני (בעוד שהמכרה עצמו לא הפסיק לעבוד). עם זאת, בגרסה הסופית, הצילומים הללו כמעט לא נכללו."בכל בוקר אספו אותנו כמה משאיות של KAMAZ, שהורידו את כל צוות ההפקה מתחת לקרקע. התמקמנו באחד המפלסים הראשונים מתחת לפני הקרקע, והעבודה נמשכה בעומק של אלף מטר. - המפיק אלכסנדר קלושקין"יוצרי הסרט הביאו "מעלית" ממוסקבה, ששימשה על הסט כתפאורה:"הבטחנו שלקהל תהיה את התחושה המלאה שמהרחוב תוכלו להיכנס לפיר נוטה, לנסוע דרכו ברכב, ולאחר שעברתם במעלית, לרדת מתחת לקרקע לעומק של 5,000 מטרים - מעצב ההפקה מרסל קלמגאמבטוב"כמו כן, הצילומים התרחש בביתן בשטח של 1200 מ"ר, שבשטחו הוקם "החלק התת-קרקעי" של האובייקט "קידוח קולה". היוצרים ביקרו גם באתר האמיתי של קידוח קולה ואספו מידע ליצירת התסריט.
שיווק
טיזר לסרט פורסם ברשת ב-22 ביוני. הטריילר המלא לסרט הוצג ב-2 באוקטובר 2020.
הפצה
ההקרנה הראשונה של הסרט התקיימה בפסטיבל הסרטים הבינלאומי של סיטג'ס (קטלוניה, ספרד) ב-18 באוקטובר 2020. הסרט הופץ לבתי הקולנוע ברוסיה ב-4 בנובמבר. כמו כן נחתמו הסכמים להפצת הסרט בארצות הברית, בריטניה, גרמניה, איטליה, יפן, דרום קוריאה ומספר מדינות אחרות ברגע שתתאפשר פתיחת בתי הקולנוע בהן.
ביקורת
עבורנו חובבי האימה, קולנוע ז'אנרי הוא תענוג צרוף: להתפעל ממפלצת, לחוות מתח, לפחד בסוף. נראה לי שהסרט לעיתים קרובות מדי מעכב את עצמו.
— אני חושב שיש שם כמה סצנות מגניבות: קטטה במעבדה, במערה, או כשאני זוחל מתחת למפלצת. אם הייתי בדרך, הייתי מוסיף עוד יותר. סרגיי טורצ'ילין, מפיק הסרט, התעקש שיראו אותי שרוף במסגרת. אמנם היו מחלוקות האם זה נכון. אני מאמין שעלינו ללכת עד הסוף בכל דבר. כששאלו אותי אם אני מוכנה להתאפר במשך שעה וחצי כל יום, הסכמתי מיד.
מריאיון עם מילנה רדולוביץ', השחקנית הראשית
אמינות
עלילת הסרט מבוססת על אגדה פופולרית והיא בדיונית, ובכך מתעלמת מההיבטים הטכניים האמיתיים של הבאר העמוקה. הירידה של אדם למכרה האמיתי היא בלתי אפשרית: הרוחב הוא 92 ס"מ, בפנים עד 21.5 ס"מ.
הדמות הראשית מגויסת ל"פרויקט סודי של המודיעין הצבאי". למעשה, הבאר נקדחה על ידי משרד הגאולוגיה של ברית המועצות וארגון המחקר והייצור של חברת "נדרה", על העבודות פיקח באופן אישי שר הגאולוגיה של ברית המועצות אלכסנדר סידורנקו. הסודיות הוסרה למעשה בשנת 1984, אז נערך במוסקבה הקונגרס והתערוכה העולמית הגאולוגית, בו הוצגה הטכנולוגיה של קידוח קולה ולאחריה ביקרה בבאר משלחת גדולה של מדענים ועיתונאים. בשלב זה, הבאר כבר הייתה העמוקה ביותר בעולם ועברה את העומק של 12 אלף מטרים.
עובדות
כדי לגלם את תפקידה השחקנית הסרבית מילנה רדולוביץ' למדה רוסית.
קוניגסג אגירה
דגמי המכונית
שלדת המכונית עשוי מתרכובת של קוולר וסיבי פחמן, המעניקים לרכב חוזק ועמידות ומצד שני משקל קל בהרבה לו השלדה הייתה עשויה כולה מאלומיניום או מפלדה. הכנף האווירודינמית באחורי הרכב מתכווננת בשליטה חשמלית או ידנית. תושבות גלגלי המכונית עשויה מאלומיניום יצוק, קוטר הגלגלים הקדמיים 19 אינצ'ים והאחוריים 20 אינצ'ים. גלגלי הרכב הם גלגלים מיוחדים למכונית ספורט שיכולים לעמוד בעומס של לחץ ושחיקה עד למהירות של 420 קמ"ש. מנוע המכונית הוא מנוע מגדש טורבו כפול בעל 8 צילינדרים.
דגם R
האגירה R הוצגה לראשונה בתערוכת רכב בז'נבה במרץ 2011. המכונית מסוגלת להאיץ מאפס ל-100 קמ"ש בתוך 2.8 שניות, ולהגיע למהירות מרבית של 439 קמ"ש.
ב-2 בספטמבר 2011 נערכו מבחני מהירות למכונית בעיר אנגלהולם בשוודיה, המכונית שברה שישה שיאי עולם לרכב המיוצר ביצור סדרתי, ביניהם האצה מאפס ל-300 קמ"ש ב-14.53 שניות, והאצה מאפס ל-300 קמ"ש וחזרה לאפס תוך 21.19 שניות.
דגם זה של המכונית הופיע בסדרת משחקי Need for Speed, וכן בסרטי הקולנוע השונים של הסדרה.
דגם S
דגם זה של המכונית יוצר החל משנת 2013, המכונית הראשונה מדגם זה הייתה המכונית ה-100 שיוצרה על ידי קוניגסג. לרגל האירוע החגיגי, המכונית קושטה בעלה מזהב ועליו המילה "הונדרה" (100 בשוודית). לאחרונה, אגירה מדגם S נמכרה לאדם בסינגפור עבור 5.3 מיליון דולר סינגפורי, או 4.2 מיליון דולר אמריקאי.
ב-10 ביוני 2014 המכונית הושקה במלזיה. שווי המכונית עמד על 5,000,000 רינגיט מלזי לפני מיסים והטלים נוספים. יחד עם מסי המדינה ומס רכש שווי המכונית הוא 15,000,000 רינגיט (3.3 מיליון דולר בקירוב). עובדה זו הופכת את האגירה S לאחת מהמכונית היקרות ביותר שנמצאות במלזיה.
דגם One:1
דגם המכונית One:1 הוצג לראשונה במרץ 2014 בתצוגת רכב בז'נבה. קוניגסג תייצר בסך הכל 7 מכוניות מדגם זה, כולל הדגם שנשלח לתצוגה. כל הרכבים מהדגם כבר נמכרו מראש.
שם הדגם One:1 נגזר מהיחס בין תפוקת כוחות הסוס של הרכב (1,361 כ"ס) לבין משקלו (1,361 ק"ג), כך שעבור כל קילו הרכב מייצר 1 כוחות סוס. תפוקה של 1,361 שקולה להפקה של 1 מגה-וואט, ולכן קוניגסג מכנה את המכונית בתור "מגה-מכונית" (תואר מעבר למכונית-על). למכוניות מהדגם מותקן מנוע מיוחד בעל ביצועים משופרים בהשוואה לשאר דגמי הסדרה. מנוע זה שוקל 197 קילוגרמים בלבד.
מכונית מדגם זה מסוגלת להאיץ מאפס ל-100 קמ"ש בתוך 2.8 שניות, ל-200 קמ"ש בתוך 6.6 שניות, ל-300 קמ"ש בתוך 11.9 שניות ולמהירות של 322 קמ"ש בתוך 14.3 שניות.
כמו כן, המכונית יכולה להגיע למהירות מקסימלית תאורטית (בתנאים אופטימליים של מהירות רוח ותנאי כביש) של - המהירות הגבוהה ביותר מכל רכבי הסדרה.
ב-18 ביולי 2016 מכונית מהדגם התרסקה במסלול המרוצים נורבורגרינג בגרמניה. המכונית ספגה נזק כבד מאוד, אך חברת קוניגסג ציינה כי המכונית תורכב מחדש.
RS
כמו כן האגירה RS שברה את השיא של הבוגאטי שירון: 0-400-0 קמ"ש ב-36.44 שניות.
עץ לבוד
עץ לבוד (נקרא גם לביד, ובעגת תעשיית העץ והנגרים: דיקט או סנדוויץ') הוא לוח עץ תעשייתי המורכב משכבות עץ ניצבות זו לזו (לבדים). הלבדים בעובי של 1 מ"מ עד 4.7 מ"מ. בדרך כלל, הכריכה בעובי של 1.5 מ"מ ולבדי המילוי עבים יותר. מספר הלבדים הוא תמיד אי-זוגי - באופן זה מתקבל איזון כוחות פנימי מיטבי ונטיית החומר להתכופף היא מינימלית. העץ הלבוד הוא בעל יחס חוזק-למשקל גבוה יחסית לחומרים מרוכבים אחרים, ואחיד יותר מעץ טבעי. העץ הלבוד משמש לבניית סירות ובתים ועד לסוף מלחמת העולם השנייה היה חומר פופולרי גם לבניית מטוסים. לצד זה הוא משמש לבניית רהיטים, ובייחוד ארונות ומטבחים.
טכנולוגיית ייצור העץ הלבוד מאפשרת יצירת לוחות עבודה מעץ בממדים אשר לא תמיד ניתן לנסרם מתוך העץ הגולמי. בעוד לוחות עץ גושני (בעגה: "עץ מלא") מנוסרים ישירות מגזע העץ ולפיכך מוגבלים ברוחבם לקוטר הגזע, לוחות עץ לבוד יכולים להיות רחבים הרבה יותר. נוסף על גודלו, לעץ לבוד יתרונות נוספים על עץ גושני. עץ גושני, מעצם היותו חומר היגרוסקופי (סופח ופולט לחות) נוטה להתעוות עם הזמן, בעוד שבתוך עץ לבוד, ששכבות העץ המרכיבות אותו מונחות שתי וערב, מתקיים איזון בין כוחות הפועלים לעיוותו במימד אחד לבין כוחות הפועלים לעוות אותו בניצב להם. התוצאה היא לוח שנוטה להתעקם ולהתעוות משמעותית פחות מעץ גושני.
חוזק
עץ הוא חומר העשוי מטבעו סיבים בעלי כיוון אחיד. כאשר מגלפים את העץ הטבעי ומתקבל הווניר, לפיסה דקיקה זו חוזקי כפיפה, מתיחה וגזירה שונים בהתאם לציר הפעלת הכוח. עם כיוון הסיבים, ללוח יכולת התנגדות למאמצים אלו אולם בניצב לכיוון הסיבים הוא חלש הרבה יותר. הדבקתם של הוונירים בכיוונים מאונכים זה לזה לסירוגין מקנה ללוח העץ חוזק בשני הכיוונים גם יחד וכן מגדילה את עוביו ובכך מגדילה את מומנט ההתמד שלו כנגד כפיפה וגזירה.
שאנטראם (ספר)
שאנטארם (באנגלית: Shantaram) הוא רומן משנת 2003 מאת הסופר האוסטרלי גרגורי דייוויד רוברטס, בו שודד בנק אוסטרלי מורשע ומכור להרואין בורח מכלא פנטרידג' ונמלט להודו. הרומן זכה לשבחים רבים על הצגתו החיה של החיים הסוערים בבומביי. על פי הדיווחים, הרומן מושפע מאירועים אמיתיים בחייו של הסופר, שנתפס בפרנקפורט, כשניסה להבריח סמים לגרמניה, והוחזר לכלא באוסטרליה.
הספר תורגם לעברית על ידי אינגה מיכאלי ויצא לאור בשנת 2009 בהוצאת כנרת זמורה ביתן.
תקציר עלילה
בשנת 1978, רוברטס נידון למאסר של 19 שנה באוסטרליה לאחר שהורשע בשורה של פשעי שוד מזוין של סניפי חברה, איגודי אשראי וחנויות. ביולי 1980 הוא נמלט מכלא פנטרידג' בוויקטוריה באור יום, ובכך הפך לאחד האנשים המבוקשים ביותר באוסטרליה בעשר השנים הבאות.
הגיבור לינדזי (על פי הספר, שמו המזויף של רוברטס) מגיע לבומבי כשהוא נושא דרכון מזויף על שם לינדזי פורד. מומבאי הייתה אמורה להיות רק חניית ביניים במסע שהיה אמור לקחת אותו מניו זילנד לגרמניה, אך הוא מחליט להישאר בעיר. לינדזי פוגש אדם מקומי בשם פרבאקר אותו הוא שוכר כמדריך. פרבאקר הופך במהרה לחברו ומכנה אותו לין (לינבאבה). שני הגברים מבקרים בכפר הולדתו של פראבקר, סנדר, שם מחליטה אמו של פראבקר לתת ללין שם מהראשטרי חדש, כמו שלה. מכיוון שהיא שפטה את טבעו כמי שהתברך באושר שליו, היא מחליטה לקרוא לו שאנטראם, מילה שמשמעותה איש של שלום. בדרכם חזרה למומבאי, לין ופרבאקר נשדדים. כשכל חפציו נעלמים, נאלץ לין להתגורר בשכונות העוני, שמגנות אותו מהשלטונות. לאחר שרפה מאסיבית ביום הגעתו לשכונת העוני הוא מקים מרפאת בריאות בחינם כדרך לתרום לקהילה. הוא לומד על התרבות והמנהגים המקומיים בסביבה הדחוסה הזו, מתוודע ואוהב את האנשים שהוא פוגש, ואפילו לומד מראטהית, השפה המקומית. הוא גם נאבק בהתפרצויות של כולרה וסופות אש, מעורב במסחר עם מצורעים וחווה כיצד נפתרים סכסוכים אתניים ועימותים בבני זוג בקהילה צפופה ומגוונת זו.
ספרי המשך
גרגורי רוברטס אמר ששאנטארם הוא הספר הראשון ברביעייה מתוכננת. סרט המשך שכותרתו "צל ההר" יצא ב-13 באוקטובר 2015 על ידי ליטל בראון. בספר ההמשך המיוחל לין שואף לשרוד בבומביי החדש שמנוהלת על ידי מאפיה חדשה.
קולנוע
כאשר פורסם הרומן שאנטארם בשנת 2003, כמה צדדים, כולל השחקן ראסל קרואו, הביעו עניין בעיבוד קולנועי. אף על פי שקרואו צורף באופן זמני להפקה, אולפני האחים וורנר המשיכו הלאה והעמידו הצעה על סך 2 מיליון דולר בעיקר בשל הבעת החיבה של השחקן ג'וני דפ לספר למנהל האולפנים בראד גריי. עם רכישת הזכויות, דפ צורף לככב בסרט, שהיה אמור להתבסס על תסריט שנכתב על ידי מחבר הספר גרגורי דייוויד רוברטס. רוברטס שיבח את בחירת הליהוק, והמחבר אמר על התסריט המיועד שלו, "התסריט שאני כותב יהיה מורכב באותה מידה ויהיה לו אותה תחושה של שכבות וטקסטורה. באופן תמטי, זה ישקף את כל מה שבלב הספר וזה חוויית הגלות, וכוח האהבה לשנות ולשנות את ליבו של אדם. אבל הספר הוא ספר והסרט הוא סרט - הם צורות אמנות שונות כך שלסרט יהיו חיים עצמאיים." באוקטובר 2005 שכרו האחים וורנר את התסריטאי אריק רות' כדי לשכתב את הטיוטה הראשונית שיצר רוברטס. בנובמבר שלאחר מכן נשכר הבמאי פיטר ויר כדי לביים ולפתח את התסריט עם רות'. במקור הסרט תוכנן לצאת לאקרנים בסוף 2006.
עד יוני 2006, ויר פרש מהפרויקט כאשר דובר אולפנים טען שזה קרה בשל חילוקי דעות שונים בין הבמאי לאולפן והמפיקים. בינואר 2007, הבמאי מירה נאיר החליף את ויר. ההפקה צפויה הייתה לתחיל בסתיו 2007 לקראת יציאתו לאקרנים בשנת 2008. רות' החל לשכתב את התסריט כדי להוזיל את עלויות הפרויקט, והשחקן אמיטאב באצ'אן הצטרף לככב לצד דפ. בנובמבר 2007, ההפקה בוטלה בעקבות שביתת אגודת הכותבים של אמריקה. בנוסף אי מוכנות התסריט, עונת המונסונים הממשמשת ובאה בהודו וקשיי לוח הזמנים של דפ בצילומים בין הודו לניו מקסיקו בארצות הברית, הוסיפו עוד לדחיות ולביטולים שהפרויקט ספג. תחילה באולפנים עוד קיוו שההפקה תתחיל סוף סוף בספטמבר 2008, אולם עד נובמבר 2009, כאשר ההפקה לא יצאה לדרך, דיווח האינדפנדנט כי הפרויקט בוטל.